Үрнәк булырлык яшьләр үсә

	2012 елның 17 маенда Россия рәсми рәвештә «Яшь профессионаллар» (WorldSkills International) халыкара хәрәкәтенә кушылды. Быел, 25 - 29 августта, Уфада әлеге IX Милли чемпионатның финалы узды. Анда медальләр саны буенча Татарстан Республикасы командасы - беренче, Башкортостан Республикасы һәм Санкт-Петербург командалары икенче урынны бүлеште, Мәскәү өлкәсе өченче урынга чыкты. 	 Ә Самара өлкәсе иң көчле командалар унлыгына керде. Ярышлар 105 һөнәри компетенция буенча 7 блокка бүленгән иде. Финалда катнашучылар үз проектларын төзелеш, мәгълүмат һәм коммуникация технологияләре, иҗат һәм дизайн, җитештерү һәм инженер технологияләре, хезмәт күрсәтү, транспорт һәм логистика өлкәләрендә тәкъдим иттеләр. Чемпионатта быел шулай ук Азия - Тын океан илләреннән һәм Бәйсез Дәүләтләр Бердәмлегеннән килгән конкурсантлар һәм экспертлар да катнашты. 
	Эльмира СӘЙФУЛЛИНА	
Бердәмлек

	№ --- | 21.09.2021	


